《重阳》
宋代·蒲寿宬

黄花浑似旧，白发忽惊新。
争说参军帽，谁怜处士巾。
折腰宁不辱，有酒未为贫。
绝爱南山色，相看意转真。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。